กองทุนCIMB-PRINCIPAL APDI 3+3 (2)ทำสถิติยอดขายล้นเต็มโครงการ 1.5 พันลบ.
นายจุมพล สายมาลา ประธานเจ้าหน้าที่บริหาร บริษัทหลักทรัพย์จัดการกองทุนซีไอเอ็มบี-พรินซิเพิล จำกัด เปิดเผยว่า หลังจากที่บริษัทฯ ได้เปิดเสนอขาย "กองทุนเปิดซีไอเอ็มบี-พรินซิเพิล เอเชีย แปซิฟิก ไดนามิค อินคัม อิควิตี้ ทริกเกอร์ 3+3 (2)" หรือ CIMB-PRINCIPAL APDI 3+3 (2) เมื่อวันที่ 11-15 พฤษภาคม 2558 ที่ผ่านมา ปรากฏว่า กองทุนดังกล่าวได้รับความสนใจและการตอบรับจากลูกค้าอย่างดี จนทำให้มียอดขายเต็มจำนวนมูลค่ากองทุน โดยมียอดขายรวมกว่า 1,578 ล้านบาท ทั้งนี้มาจากความเชื่อมั่นในการบริหารกองทุนที่ผ่านมาที่สร้างผลตอบแทนที่ดีให้กับนักลงทุน รวมถึงการลงทุนในภูมิภาคเอเชีย แปซิฟิค (ไม่รวมญี่ปุ่น) ยังถือว่าเป็นภูมิภาคที่เหมาะสมกับการกระจายการลงทุนสำหรับปีนี้
19 พ.ค. 2558

นายจุมพล สายมาลา ประธานเจ้าหน้าที่บริหาร บริษัทหลักทรัพย์จัดการกองทุนซีไอเอ็มบี-พรินซิเพิล จำกัด เปิดเผยว่า หลังจากที่บริษัทฯ ได้เปิดเสนอขาย “กองทุนเปิดซีไอเอ็มบี-พรินซิเพิล เอเชีย แปซิฟิก ไดนามิค อินคัม อิควิตี้ ทริกเกอร์ 3+3 (2)” หรือ CIMB-PRINCIPAL APDI 3+3 (2) เมื่อวันที่ 11-15 พฤษภาคม 2558 ที่ผ่านมา ปรากฏว่า กองทุนดังกล่าวได้รับความสนใจและการตอบรับจากลูกค้าอย่างดี จนทำให้มียอดขายเต็มจำนวนมูลค่ากองทุน โดยมียอดขายรวมกว่า 1,578 ล้านบาท ทั้งนี้มาจากความเชื่อมั่นในการบริหารกองทุนที่ผ่านมาที่สร้างผลตอบแทนที่ดีให้กับนักลงทุน รวมถึงการลงทุนในภูมิภาคเอเชีย แปซิฟิค (ไม่รวมญี่ปุ่น) ยังถือว่าเป็นภูมิภาคที่เหมาะสมกับการกระจายการลงทุนสำหรับปีนี้
ความสำเร็จในครั้งนี้มาจากในช่วงที่ผ่านมากองทุน APDI ทริกเกอร์ จำนวน 3 กองทุนที่เราเปิดเสนอขายเมื่อปลายปี 57 มีผลงานเข้าเป้าครบทั้งสามกองทุนเมื่อเดือนเมษายนที่ผ่านมา ในขณะที่กองทุนเปิดไอเอ็มบี-พรินซิเพิล เอเชีย แปซิฟิก ไดนามิค อินคัม อิควิตี้ ซึ่งเป็นกองทุนเปิดซื้อ-ขายได้ทุกวันทำการ ก็สามารถสร้างผลตอบแทนให้กับนักลงทุนเป็นอย่างดีต่อเนื่องเช่นกัน โดยหากพิจารณาผลตอบแทนนับตั้งแต่จัดตั้งกองทุนเมื่อวันที่ 11 กันยายน 2555 จนถึง 30 เมษายน 2558 กองทุนมีผลตอบแทนเฉลี่ยต่อปีอยู่ที่ 18.45% สูงกว่าดัชนีเปรียบเทียบที่ 9.92% รวมถึงกองทุนหลักของเราที่บริหารโดย CIMB-Principal Asset Management, Berhad ประเทศมาเลเซีย ผลงานโดดเด่นด้วยรางวัลปี 2557 กองทุนได้รับการจัดอันดับถึง 5 ดาวจาก Morningstar และ Lipper Fund Awards จากผลการดำเนินงานในช่วง 3 ปี จึงทำให้นักลงทุนเชื่อมั่นและทำให้กองทุน APDI 3+3 (2) สามารถที่จะปิดยอดขายได้เต็มมูลค่าโครงการ
มุมมองการลงทุนของเราต่อภูมิภาคเอเชีย แปซิฟิค (ไม่รวมญี่ปุ่น) ถือว่าเป็นภูมิภาคที่มีศักยภาพในการเติบโตต่อเนื่อง รวมถึงปัจจัยสนับสนุนจากสภาพคล่องของ QE ทั้งภูมิภาคยุโรปและญี่ปุ่น และ Mini QE ของจีน ก็เป็นส่วนผลักดันให้ตลาดหุ้นในภูมิภาคเอเชียปรับตัวเพิ่มสูงขึ้น และมาตรการการกระตุ้นทางเศรษฐกิจของแต่ละประเทศในภูมิภาคนี้ก็ถือว่าเป็นส่วนสนับสนุนให้แต่ละประเทศมีการเติบโตได้ ทั้งนี้ หากเศรษฐกิจของสหรัฐฯ เติบโตได้ดีก็จะเป็นอานิสงค์เชิงบวกโดยตรงต่อภูมิภาคเอเชีย แปซิฟิค ซึ่งเป็นกลุ่มประเทศผู้ผลิตเพื่อการส่งออกทำให้เศรษฐกิจเติบโตคู่ขนานไปพร้อมกับเศรษฐกิจสหรัฐฯ เช่นกัน” ประธานเจ้าหน้าที่บริหารกล่าวเพิ่มเติม
ทั้งนี้ สำหรับนักลงทุนที่ต้องการลงทุนในกองทุนเปิดซีไอเอ็มบี-พรินซิเพิล เอเชีย แปซิฟิก ไดนามิค อินคัม อิควิตี้ ซึ่งเป็นกองทุนเปิดซื้อ-ขายได้ทุกวันทำการ สามารถติดต่อขอหนังสือชี้ชวนได้ที่ ธนาคาร ซีไอเอ็มบี ไทย ทุกสาขา ทั่วประเทศ และผู้สนับสนุนการขายและรับซื้อคืน หรือสอบถามรายละเอียดเพิ่มเติมได้ที่ บริษัทหลักทรัพย์จัดการกองทุนซีไอเอ็มบี-พรินซิเพิล 02686-9595 www.cimb-principal.com
 
 